ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ

ΜΟΝΑΔΑ ΔΙΑΣΦΑΛΙΣΗΣ ΠΟΙΟΤΗΤΑΣ

ΔΙΑΔΙΚΑΣΙΑ ΕΣΔΠ

Δ-9.1 ΣΧΕΔΙΑΣΜΟΣ ΚΑΙ ΕΓΚΡΙΣΗ ΠΡΟΓΡΑΜΜΑΤΩΝ ΣΠΟΥΔΩΝ

**ΠΙΝΑΚΑΣ ΠΕΡΙΕΧΟΜΕΝΩΝ**

[**1** **ΣΚΟΠΟΣ** 3](#_Toc138244724)

[**2** **ΒΗΜΑΤΑ ΥΛΟΠΟΙΗΣΗΣ** 3](#_Toc138244725)

[**3** **ΧΡΟΝΟΔΙΑΓΡΑΜΜΑ** 6](#_Toc138244726)

[**4** **ΣΧΕΤΙΚΑ ΕΓΓΡΑΦΑ** 7](#_Toc138244727)

[**5** **ΑΡΧΕΙΑ** 7](#_Toc138244728)

[**6** **ΥΠΕΥΘΥΝΟΤΗΤΕΣ** 7](#_Toc138244729)

[**7** **ΕΠΕΞΗΓΗΣΕΙΣ** 7](#_Toc138244730)

[**8** **ΟΔΗΓΙΕΣ ΕΡΓΑΣΙΑΣ** 7](#_Toc138244731)

[**9** **ΔΙΑΓΡΑΜΜΑ ΡΟΗΣ** 8](#_Toc138244732)

# ΣΚΟΠΟΣ

Σκοπός της Διαδικασίας είναι να περιγράψει τον τρόπο με τον οποίο:

α) σχεδιάζονται και εγκρίνονται τα νέα Προγράμματα Σπουδών από τις Ακαδημαϊκές Μονάδες του Ιδρύματος και β) προετοιμάζονται για την υποβολή του φακέλου Πιστοποίησης προς την ΕΘΑΑΕ.

Απαραίτητη προϋπόθεση για την λειτουργία ενός νέου Προγράμματος Σπουδών πρώτου και δεύτερου κύκλου είναι η αρχική πιστοποίησή του από την ΕΘΑΑΕ.

Η παρούσα Διαδικασία αφορά και στην ίδρυση ξενόγλωσσων Προγραμμάτων Σπουδών.

# ΒΗΜΑΤΑ ΥΛΟΠΟΙΗΣΗΣ

## Σχεδιασμός νέου Προγράμματος Σπουδών

ΥΠΕΥΘΥΝΟΣ: Ακαδημαϊκή Μονάδα, Επιτροπή Προγράμματος Σπουδών

ΑΡΧΕΙΑ:

ΠΕΡΙΓΡΑΦΗ:

Οι Ακαδημαϊκές Μονάδες σχεδιάζουν τα Προγράμματα Σπουδών τους, στο πλαίσιο μιας συντεταγμένης διαδικασίας, κατά την οποία προσδιορίζονται η ακαδημαϊκή φυσιογνωμία και ο προσανατολισμός του Προγράμματος, ο ερευνητικός χαρακτήρας, οι επιστημονικοί στόχοι, τα ειδικότερα γνωστικά αντικείμενα, οι κατευθύνσεις, τα μαθησιακά αποτελέσματα, η δομή, τα μαθήματα, οι τρόποι διδασκαλίας και αξιολόγησης των επιδόσεων των φοιτητών, το διδακτικό προσωπικό και οι αναγκαίοι πόροι.

Τα προσδοκώμενα μαθησιακά αποτελέσματα του ΠΣ πρέπει να καθορίζονται με βάση το Ευρωπαϊκό και το Εθνικό Πλαίσιο Προσόντων (EQF,NQF), και τους Περιγραφικούς Δείκτες του Δουβλίνου (Dublin Descriptors), για το αντίστοιχο επίπεδο.

Στο πλαίσιο αυτό, η Ακαδημαϊκή Μονάδα συντάσσει Μελέτη Σκοπιμότητας και Βιωσιμότητας για το νέο Πρόγραμμα Σπουδών, κατά την οποία λαμβάνεται υπόψη:

* ο Στρατηγικός Σχεδιασμός του ΓΠΑ
* το Αναπτυξιακό Σχέδιο της Σχολής στην οποία εντάσσεται η Ακαδημαϊκή Μονάδα
* οι εξελίξεις της επιστήμης στον τομέα ανάπτυξης του ΠΣ
* οι προτάσεις από κοινωνικούς εταίρους, ειδικούς επιστήμονες, φοιτητές και αποφοίτους
* οι στόχοι, τα προσδοκώμενα μαθησιακά αποτελέσματα του ΠΣ και ο βαθμός σύνδεσής του με την έρευνα και τις ανάγκες της κοινωνίας
* η σύγκριση του νέου Προγράμματος Σπουδών με ομοειδή Προγράμματα Σπουδών σε εθνικό και διεθνές επίπεδο
* οι υποδομές, οι εγκαταστάσεις και ο επιστημονικός και λοιπός εξοπλισμός της Ακαδημαϊκής Μονάδας εντός της οποίας θα ιδρυθεί το νέο Πρόγραμμα Σπουδών
* οι ανθρώπινοι και οι οικονομικοί πόροι της Ακαδημαϊκής Μονάδας, οι οποίοι θα υποστηρίξουν την υλοποίηση του Προγράμματος Σπουδών.

Η πρόταση για την ίδρυση νέου ΠΣ περιλαμβάνει: α) την Μελέτη Σκοπιμότητας και Βιωσιμότητας του νέου ΠΣ και β) έγγραφα που προσδιορίζονται από την κείμενη νομοθεσία.

Έπειτα από την σύνταξη όλων των απαραίτητων τεκμηρίων, η ολοκληρωμένη πρόταση για την ίδρυση του νέου Προγράμματος Σπουδών κατατίθεται προς έγκριση προς το αρμόδιο συλλογικό όργανο της Ακαδημαϊκής Μονάδας.

Η εγκεκριμένη πρόταση διαβιβάζεται από την Ακαδημαϊκή Μονάδα προς την Διεύθυνση Σπουδών του Ιδρύματος.

## Έλεγχος πληρότητας και νομιμότητας πρότασης ίδρυσης νέου Προγράμματος Σπουδών

ΥΠΕΥΘΥΝΟΣ: Διεύθυνση Σπουδών

ΑΡΧΕΙΑ:

ΠΕΡΙΓΡΑΦΗ:

Η Διεύθυνση Σπουδών, με την παραλαβή του φακέλου της πρότασης ίδρυσης νέου Προγράμματος Σπουδών, ελέγχει την συμμόρφωση της πρότασης με το ισχύον νομοθετικό και κανονιστικό πλαίσιο του Ιδρύματος.

Σε περίπτωση διαπίστωσης ελλείψεων ή παραλείψεων, η Διεύθυνση Σπουδών επικοινωνεί με την αντίστοιχη Ακαδημαϊκή Μονάδα, ζητώντας την συμπλήρωση των ελλείψεων και παραλείψεων ή και την επανυποβολή των ελλιπών εγγράφων και τεκμηρίων.

Α. Στην περίπτωση που η ίδρυση αφορά σε **Πρόγραμμα Προπτυχιακών Σπουδών**, ακολουθούνται τα εξής βήματα:

* Μετά την ανταπόκριση της Ακαδημαϊκής Μονάδας σχετικά με τα συμπληρωματικά στοιχεία, έγγραφα που τυχόν προέκυψαν από τον έλεγχο πληρότητας και νομιμότητας της Διεύθυνσης Σπουδών και την οριστικοποίηση της πρότασης - φακέλου ίδρυσης του νέου ΠΣ
* η Διεύθυνση Σπουδών διαβιβάζει την πρόταση - φάκελο της ίδρυσης του νέου ΠΠΣ και την εισήγησή της προς **την Σύγκλητο του ΓΠΑ,** και κοινοποιεί την εισήγηση προς την αντίστοιχη Ακαδημαϊκή Μονάδα και την ΜΟΔΙΠ-ΓΠΑ.

:

Β. Στην περίπτωση που η ίδρυση αφορά σε **Πρόγραμμα Μεταπτυχιακών Σπουδών**, ακολουθούνται τα εξής βήματα:

1. Μετά την ανταπόκριση της Ακαδημαϊκής Μονάδας σχετικά με τα συμπληρωματικά στοιχεία, έγγραφα που τυχόν προέκυψαν από τον έλεγχο πληρότητας και νομιμότητας της Διεύθυνσης Σπουδών και την οριστικοποίηση της πρότασης - φακέλου ίδρυσης του νέου ΠΜΣ
2. η Διεύθυνση Σπουδών διαβιβάζει την πρόταση - φάκελο της ίδρυσης του νέου ΠΜΣ και την εισήγησή της **στην Επιτροπή Μεταπτυχιακών Σπουδών**.
3. Η Επιτροπή Μεταπτυχιακών Σπουδών:
* διαβιβάζει τον αντίστοιχο φάκελο και υποβάλλει γνώμη προς την Σύγκλητο του ΓΠΑ, με παράλληλη κοινοποίηση στην αντίστοιχη Ακαδημαϊκή Μονάδα και την ΜΟΔΙΠ-ΓΠΑ, όταν ο φάκελος είναι πλήρης ή
* αναπέμπει τον φάκελο στην αντίστοιχη Ακαδημαϊκή Μονάδα με παράλληλη κοινοποίηση στην Διεύθυνση Σπουδών, όταν ο φάκελος δεν είναι πλήρης.

Η Σύγκλητος του ΓΠΑ, παραλαμβάνοντας όλο τον φάκελο της πρότασης της Ακαδημαϊκής Μονάδας για την ίδρυση νέου ΠΜΣ ή ΠΔΣ, εγκρίνει ή μη την ίδρυση του νέου ΠΜΣ ή ΠΔΣ και τα συνοδευτικά αρχεία του φακέλου.

## Απόφαση έγκρισης ίδρυσης νέου Προγράμματος Σπουδών

ΥΠΕΥΘΥΝΟΣ: Σύγκλητος, Επιτροπή Μεταπτυχιακών Σπουδών

ΑΡΧΕΙΑ:

ΠΕΡΙΓΡΑΦΗ:

Α. Στην περίπτωση που η πρόταση ίδρυσης νέου ΠΣ αφορά σε **Πρόγραμμα Προπτυχιακών Σπουδών**:

Η Σύγκλητος του ΓΠΑ, παραλαμβάνοντας όλο τον φάκελο της πρότασης της Ακαδημαϊκής Μονάδας για την ίδρυση νέου ΠΠΣ, εγκρίνει ή μη την ίδρυση του νέου ΠΠΣ και τα συνοδευτικά αρχεία του φακέλου.

Εάν η Σύγκλητος δεν εγκρίνει την ίδρυση, ο φάκελος της πρότασης αναπέμπεται στην Ακαδημαϊκή Μονάδα και κοινοποιείται στην Διεύθυνση Σπουδών. Η διαδικασία δύναται να επαναληφθεί και να υποβληθεί νέα πρόταση από την Ακαδημαϊκή Μονάδα.

Β. Στην περίπτωση που η ίδρυση αφορά σε **Πρόγραμμα Μεταπτυχιακών Σπουδών**:

Εάν η Σύγκλητος δεν εγκρίνει την ίδρυση του νέου ΠΜΣ, ο φάκελος της πρότασης αναπέμπεται στην Ακαδημαϊκή Μονάδα και κοινοποιείται στην Επιτροπή Μεταπτυχιακών σπουδών και στην Διεύθυνση Σπουδών. Η διαδικασία δύναται να επαναληφθεί και να υποβληθεί νέα πρόταση από την Ακαδημαϊκή Μονάδα.

Στην περίπτωση έγκρισης ενός νέου ΠΣ από την Σύγκλητο, η απόφαση κοινοποιείται επίσης στην Ακαδημαϊκή Μονάδα και στην Διεύθυνση Σπουδών καθώς και στην ΜΟΔΙΠ του Ιδρύματος.

## Προετοιμασία αρχικής πιστοποίησης νέου Προγράμματος Σπουδών

ΥΠΕΥΘΥΝΟΣ: ΜΟΔΙΠ

ΑΡΧΕΙΑ:

ΠΕΡΙΓΡΑΦΗ:

Μετά την έκδοση της απόφασης της Συγκλήτου για την ίδρυση νέου Προγράμματος Σπουδών, η Ακαδημαϊκή Μονάδα ενημερώνεται από την ΜΟΔΙΠ σχετικά με την διαδικασία και τις απαιτήσεις για την υποβολή της πρότασης πιστοποίησης προς την ΕΘΑΑΕ.

Για κάθε Πρόγραμμα Σπουδών ακολουθείται το αντίστοιχο πρότυπο της ΕΘΑΑΕ.

Στην συνέχεια εφαρμόζονται οι διαδικασίες 7.1 και 7.2 της Διεργασίας 7 «Εξωτερική Αξιολόγηση» του εγχειριδίου του ΕΣΔΠ.

**2.3. Ίδρυση και λειτουργία νέου Προγράμματος Σπουδών**

ΥΠΕΥΘΥΝΟΣ: Ακαδημαϊκή Μονάδα, Σύγκλητος, ΕΘΑΑΕ, ΥΠΑΙΘΑ

ΑΡΧΕΙΑ:

ΠΕΡΙΓΡΑΦΗ:

Μετά την ολοκλήρωση της διαδικασίας της Εξωτερικής Αξιολόγησης και Πιστοποίησης του νέου Προγράμματος Σπουδών, σύμφωνα με τον Οδηγό Πιστοποίησης της ΕΘΑΑΕ, και την κοινοποίηση της Απόφασης Πιστοποίησης από το Συμβούλιο Αξιολόγησης και Πιστοποίησης της ΕΘΑΑΕ, για την επιτυχή ολοκλήρωση της διαδικασίας, δρομολογούνται οι ενέργειες για:

* την δημοσίευση της ίδρυσης του νέου Προγράμματος Σπουδών στην Εφημερίδα της Κυβερνήσεως
* την κοινοποίηση της Απόφασης στο Υπουργείο Παιδείας, Θρησκευμάτων και Αθλητισμού.

Με τις ανωτέρω ενέργειες, η ίδρυση του νέου Προγράμματος Σπουδών έχει ολοκληρωθεί και η Ακαδημαϊκή Μονάδα μεριμνά για την υλοποίηση του ΠΣ.

# ΧΡΟΝΟΔΙΑΓΡΑΜΜΑ

Δεν υπάρχει συγκεκριμένο χρονοδιάγραμμα.

# ΣΧΕΤΙΚΑ ΕΓΓΡΑΦΑ

# ΑΡΧΕΙΑ - ΤΕΚΜΗΡΙΑ

|  |  |  |  |  |
| --- | --- | --- | --- | --- |
| **ΚΩΔΙΚΟΣ** | **ΤΙΤΛΟΣ** | **ΗΛΕΚΤΡ/ΚΟ ΑΡΧΕΙΟ** | **ΧΡΟΝΟΣ ΦΥΛΑΞΗΣ** | **ΥΠΕΥΘΥΝΟΣ ΤΗΡΗΣΗΣ** |
| **---** | Μελέτη Σκοπιμότητας και Βιωσιμότητας | **✓** | Επ’ άπειρον | Γραμματεία Τμήματος |
| **----** | Πρόταση Ακαδημαϊκής Μονάδας | **✓** | Επ’ άπειρον | Γραμματεία Τμήματος |
| **----** | Εισήγηση Συνέλευσης Ακαδημαϊκής Μονάδας  |  | Επ’ άπειρον | Γραμματεία Τμήματος |
| **----** | Απόφαση Συγκλήτου |  | Επ’ άπειρον | Γραμματεία Τμήματος |

# ΥΠΕΥΘΥΝΟΤΗΤΕΣ

6.1 Η ΜΟΔΙΠ έχει την ευθύνη για την σύνταξη και την αναθεώρηση της παρούσας Διαδικασίας.

# ΕΠΕΞΗΓΗΣΕΙΣ

# ΟΔΗΓΙΕΣ ΕΡΓΑΣΙΑΣ

# ΔΙΑΓΡΑΜΜΑ ΡΟΗΣ

